b'\n_START_ARTICLE_\nJuan Cabreros Laya\n_START_PARAGRAPH_\nSi Juan Cabreros Laya ay isang mandudula. Isinilang siya sa San Manuel, Pangasinan noong 12 Hulyo 1911. Ang kanyang mga magulang ay sina Telesforo Laya at Alejandra Cabreros. Siya ang unang punung-gurong Pilipino ng Manila North High School (ngayon ay Arellano High School). Ilan sa mga bunga ng kanyang panulat ang Humiliation of His Children noong 1931; Out of Storm noong 1939; at His Native Soil noong 1940 na nanalo ng Unang Gantimpala sa unang Commonwealth Literary Contest sa taon ding iyon_NEWLINE_Nanungkulan siya bilang Division Superintendent ng Bataan. Siya binawian ng buhay dahil sa isang aksidente sa sasakyan noong 3 Agosto 1952 sa Bataan.'